Мікалай Пракопавіч Пакроўскі

Мікала́й Прако́павіч Пакро́ўскі (, с. Сарагожскае, Цвярская губерня — , Мінск) — савецкі партыйны і дзяржаўны дзеяч, у час Вялікай Айчыннай вайны камандзір партызанскага атрада «Беларусь», партызанскай брыгады «Беларусь», палкоўнік,  Герой Савецкага Саюза (15.08.1944).

 Біяграфія 

Нарадзіўся 9 мая 1909 года ў сяле Сарагожскае Лапацінскай воласці Весьягонскага павета Цвярской губерні ў сялянскай сям'і.

У перыяд з 1922 па 1927 год жыў і пачаў працоўную дзейнасць у горадзе Ленінградзе. У 1927—1929 гадах дапамагае арганізоўваць у Вышнім Валачке працоўную сельскую камуну, дзе становіцца сакратаром камсамольскай ячэйкі. У 1931 годзе ўступіў у члены УКП(б), вучыўся ў савецка-партыйнай школе ў Цверы, па заканчэння якой быў накіраваны па камсамольскай лініі ў Беларусь. У 1931 годзе абраны сакратаром Ушацкага райкама камсамола, а ў 1933 годзе — Добрушскага райкама камсамола. Затым працаваў у ЦК камсамола Беларусі. З 1939 года 1-ы сакратар Рудзенскага райкама КП Беларусі. У гэтым жа годзе скончыў два курсы Мінскага педінстытута.

З пачаткам Вялікай Айчыннай вайны застаўся на акупаванай тэрыторыі і стварыў партызанскі атрад «Беларусь», які дзейнічаў на тэрыторыі Мінскай вобласці, у сакавіку — чэрвені 1943 года камандаваў партызанскай брыгадай «Беларусь». Партызанамі пад яго кіраўніцтвам быў зруйнаваны Дукорскі палац Оштарпаў.

Пасля вызвалення Беларусі (1944—1950) — першы сакратар Барысаўскага гаркама КП(б)Б, быў пераведзен на пасаду другога сакратара, а з ліпеня 1950 па 1952 год — першы сакратар Баранавіцкага абласнога камітэта КП(б)Б.

У 1953—1960 гады быў інспектарам ЦК КПБ, з 1960 па 1971 — загадчык 1-м аддзелам СМ БССР.

Член ЦК КП(б)Б (1949—1952). 

Памёр 4 жніўня 1976 года. Пахаваны на Усходніх могілках.

 Узнагароды 
 Указам Прэзідыума Вярхоўнага Савета СССР ад 15 жніўня 1944 года Мікалаю Пракопавічу Пакроўскаму прысвоена званне Героя Савецкага Саюза (медаль № 4048);
 ордэн Леніна;
 ордэн Чырвонага Сцяга;
 два ордэна Працоўнага Чырвонага Сцяга;
 медаль «Партызану Айчыннай вайны» 1-й ступені;
 медаль «Партызану Айчыннай вайны» 2-й ступені.

 Памяць 
 У памяць пра Героя ў родным сяле Сарагожскім у 2005 годзе была ўстаноўлена мемарыяльная дошка.

 Літаратура 

 Долгов И. А. Золотые звёзды калининцев. — М.: Московский рабочий, 1984. — Т. 2. — 383 с.


 Спасылкі 

Катэгорыя:Дэпутаты Вярхоўнага Савета БССР
Катэгорыя:Партызаны Вялікай Айчыннай вайны
Катэгорыя:Пахаваныя на Усходніх могілках Мінска
Катэгорыя:Члены КПСС
Катэгорыя:Члены ЦК КПБ
Катэгорыя:Другія сакратары Баранавіцкага абкама КП Беларусі
Катэгорыя:Узнагароджаныя медалём «Партызану Айчыннай вайны»
Катэгорыя:Першыя сакратары райкамаў КПБ
Катэгорыя:Першыя сакратары Барысаўскага гаркама КПБ
Катэгорыя:Нарадзіліся ў Цвярской вобласці
Катэгорыя:Камандзіры партызанскіх злучэнняў, брыгад і атрадаў у гады Вялікай Айчыннай вайны